open-index/open-wikipedia-markdown huggingface dataset:
אריתמטיקה אוניברסלית

**אריתמטיקה אוניברסלית** (בלטינית: **Arithmetica Universalis**) הוא ספרו המתמטי של אייזק ניוטון שפורסם ב-1707. כשהוא נכתב במקור בלטינית, הוא נערך ופורסם על ידי ויליאם ויסטון, מחליפו של ניוטון באוניברסיטת קיימברידג'. הספר היה מבוסס על סיכומי הרצאות באלגברה שניתנו על ידי ניוטון בעשורים הקודמים.

המהדורה המקורית של ויסטון נתפרסמה ב-1707. היא תורגמה לאנגלית על ידי ג'וזף רפסון, אשר פרסם אותה ב-1720 תחת השם Universal Arithmetick. ג'ון משין פרסם  מהדורה לטינית שנייה לספר ב-1722.

השם שבחר ניוטון לספר מעיד על התפקיד ההיסטורי שיעד לו ניוטון; במאה ה-17 החלה מגמה של התנתקות מהניסוח הגאומטרי שרווח כניסוח המתמטי המקובל (מגמה שהחלה בהצגת הגאומטריה האנליטית על ידי רנה דקארט) ומעבר לצורת חשיבה אלגברית - סימבולית יותר. ניוטון ביקש להמשיך את הניסוח המתמטי ברוח זו, ולהדגים כיצד ניתן להשתמש באמצעי הביטוי האלגבריים לפתרון בעיות באופן יעיל יותר ואולי אינטואיטיבי יותר. אין פירוש הדבר שניוטון זנח את הניסוח הגאומטרי הסינתטי, גם כי היה הניסוח המקובל ללא עוררין על כל הקהילה האקדמית. מניסיונו מצא ניוטון את המחשבה האלגברית כאמצעי הנוח והכללי (מכאן מגיע התואר "אוניברסלי" בשם הספר) יותר לגשת לבעיות. 

הספר עוסק בסימון אלגברי, באריתמטיקה, באינטראקציה בין גאומטריה ואלגברה (כמו הביטויים הגאומטריים למשוואות כישרים, עקומים, אורכים, שטחים ונפחים ולחלופין ניסוח תכונות הנובעות ישירות ממאפייני המצולעים המשוכללים, המעגל וחתכי החרוט), ובפתרון משוואות פולינומיות, המהווה אחד הנושאים המרכזיים הנידונים בספר, ובחקירתו מביא ניוטון תוצאות רבות, בפרט בתחום שלימים יהפוך מרכזי במתמטיקה ובפיזיקה, פולינומים סימטריים, ומוסיף לציין ממצאים רבים הקשורים בסכומי חזקות של שורשי (פתרונות) המשוואה (כולל ההצגה של "זהויות ניוטון", שיוכחו מאוחר יותר, באופן עצמאי, על ידי לאונרד אוילר במאה ה-18). בין היתר רומז לטענה הידועה כ"משפט היסודי של פולינומים סימטריים". כמו כן מיישם בספר את כלל הסימנים של דקארט לשורשים מדומים, ואף הציע, מבלי להוכיח, את הכלל המאפשר לקבוע את מספר השורשים (פתרונות) המדומים של פולינום. רק כעבור 150 שנה נמצאה הוכחה ריגורוזית לנוסחת המנייה של ניוטון, על ידי ג'יימס ג'וזף סילבסטר, ב-1865. פרט לתוצאות המשמעותיות המובאות בספר, קובצו בו גם מספר כללי אצבע פשוטים המסייעים להשיג מידע על ערך הפתרונות של פולינום שלא נמצא לו פתרון בעזרת רדיקלים, למשל התוצאה על החסם העליון של הערך המוחלט הגדול ביותר (המקסימלי) של שורש הפולינום בתלות במקדמיו.

הקישור שעושה הספר בין סימטריוּת, כלומר פולינומים סימטריים, לפתרון פולינומים ממעלה גבוהה, מעיד על ההבנה של ניוטון את אופי הבעיה של מציאת פתרונות (שורשי) משוואות פולינומיות, וניתן לראות בספר תרומה חשובה לאלגברה של משוואות (ובתורה לאלגברה המופשטת). גם בגלל תפוצתו, לספר הייתה השפעה על התפתחות האלגברה במאה ה-18, כולל על עבודתו של ז'וזף לואי לגראנז' על משוואות, שלימים שימשה אותו בניסוח המקובל למכניקה של ניוטון עצמו, ב"מכניקה האנליטית", וביסוד שהניח לגראנגז' לתורת החבורות.

## קישורים חיצוניים

קטגוריה:ספרי מתמטיקה
קטגוריה:אייזק ניוטון
דנקליאוסטיוסיים

**דנקליאוסטיוסיים** (שם מדעי: Dunkleosteidae) היא משפחה נכחדת של דגים קדומים ממחלקת בעלי שריון, מתקופת הדבון. בני קבוצה זו היו טורפים גדולים ובעלי פלג גוף קדמי משוריין ולסתות חזקות ביותר.

המין המוכר ביותר מהמשפחה הוא הדנקליאוסטיוס שהגיע לאורך 6 מטר והיה טורף העל בתקופתו באוקיינוסים.

## סוגים
*דנקליאוסטיוס (*Dunkleosteus*)
**Eastmanosteus*
**Golshanichthys*
**Heterosteus*
**Yinosteus*
**Herasmius*
**Kiangyousteus*
**Xiangshuiosteus*

## קישורים חיצוניים

קטגוריה:בעלי שריון
קטגוריה:בעלי חיים שחיו בדבון
אארו L-159 ALCA

שמאל|471x471 פיקסלים
ה**אארו L-159 ALCA** (**A**dvanced **L**ight **C**ombat **A**ircraft) הוא מטוס קרב רב משימתי קל צ'כי. המטוס הוא נגזרת של האארו L-59 סופר אלבטרוס ומיוצר על ידי חברת אארו וודוכודי.

## עיצוב ופיתוח
פיתוח ה-L-159 החלה בשנת 1992 באמצעות חברת רוקוול קולינס (שנרכשה על ידי בואינג) כמייצר תוכנות האוויוניקה.

באפריל 1995 חיל האוויר הצ'כי הזמין 72 מטוסים.

טיסת הבכורה של ה-L-159 נערכה ב-4 באוגוסט 1997, עם גרסה דו-מושבית. ב-18 באוגוסט 1998 טס לראשונה המטוס בגרסה החד-מושבית.

באפריל 2000 המטוס הראשון הועבר לחיל האוויר הצ'כי.

בשנת 2009, אארו וודוכודי נבחרה לשדרג את מערכות האווינקה של המטוס.

## היסטוריה מבצעית
חיל האוויר הצ'כי הוא המפעיל העיקרי של המטוס. אולם בשנת 2014 גם עיראק רכשה 13 מטוסים.

בחודש מאי 2016, מטוסי L-159 של חיל האוויר העיראקי תקפו מטרות דאעש בעיר פלוג'ה בהצלחה.

## גרסאות
### L-159A
הL-159A הוא מטוס קרב חד מושבי רב-משימתי המטוס תוכנן עבור משימות מגוונות אוויר-אוויר, אוויר-קרקע וסיור. המטוס מצויד במכ"ם Grifo-L, הפועל בכל-מזג אוויר, יום וליל. הוא יכול לשאת מגוון רחב טילי אוויר-אוויר ואוויר-קרקע וכן פצצות מונחות לייזר, בשימוש נאט"ו.
### L-159B
L-159B הוא גרסה דו מושבית של המטוס, מיועד בעיקר לאימון מתקדם.

רק אב-טיפוס אחד יוצר על ידי אארו וודוכודי.

### L-159T1
L-159T1 גרסה דו מושבית מבצעית, בשימוש חיל האוויר הצ'כי. טיסה ראשונה 8 במרץ 2007.

### L-159T2
L-159T2 שדרוג בפיתוח של הגרסה הדו מושבית L-159T1. השדרוג נעשה על ידי V-Dot Systems בע"מ.

## תאונות
ב-24 בפברואר 2003 התרסק L-159A (מס' 6056) במהלך ניסויים של תותח 20 המ"מ "Plamen", הטייס נהרג.

ב-22 בנובמבר 2012 התרסק L-159A של חיל האוויר הצ'כי (מס' 6061) במהלך טיסת אימונים במרכז בוהמיה. הטייס (סגן Ondřej Sovina) נהרג.

## גלריה

קובץ:Czech_Air_Force_Aero_L-159B_Alca.jpg|L-159B
קובץ:L159_-_RIAT_2008_(3153741944).jpg|L-159T1
קובץ:Airpower_2011_Aero-159A_Czech_Airforce_04.jpg|L-159A


## קישורים חיצוניים

## הערות שוליים

קטגוריה:מטוסי קרב
קטגוריה:צ'כיה: צבא וביטחון
קטגוריה:צ'כיה: תעופה
גבריאל קרטריס

**גבריאל אן קרטריס** (באנגלית: **Gabrielle Anne Carteris**; נולדה ב-2 בינואר 1961) היא שחקנית אמריקאית-יהודייה ולשעבר נשיאת איגוד שחקני המסך . ידועה במיוחד בזכות גילום דמותה של אנדראה זאקרמן בסדרת הטלוויזיה "בברלי הילס 90210".

## ביוגרפיה
קרטריס נולדה באריזונה שבארצות הברית לאב נוצרי ממוצא יווני ולאם יהודייה. אמה עסקה בתיווך נדל"ן ואביה היה בעלים של מסעדה. כשהייתה בת שישה חודשים הוריה נפרדו והיא עברה ביחד עם אמה ואחיה התאום לסן פרנסיסקו.

## פועלה
קרטריס גילתה עניין באומנויות הבמה מגיל צעיר במהלך לימודי בלט ופנטומימה. ב-1990 לוהקה לתפקיד אנדראה זאקרמן, עורכת עיתון בית הספר בסדרה בוורלי הילס 90210, תפקיד אותו שיחקה במשך חמש עונות ובהופעות אורח לאחר מכן. ב-1995 החלה להנחות תוכנית אירוח הנושאת את שמה "גבריאל".

בשנת 2012 קרטריס נבחרה לסגנית נשיא SAG-AFTRA, איגוד המייצג מעל 100 אלף שחקנים ואנשי מקצוע בתחום הטלוויזיה בעיקר בארצות הברית. החל ממארס 2016 היא כיהנה כנשיאת האיגוד בפועל. ב-9 באפריל 2016 נבחרה לנשיאת SAG-AFTRA, וכיהנה בתפקיד למשך שלוש קדנציות בנות שנתיים כל אחת. ב-2021 לא הגישה מועמדות לבחירה מחודשת אלא תמכה בבחירתה של פראן דרשר לנשיאות הארגון בתור מחליפתה.

בשנת 2022 שיחקה קרטריס במיני-סדרה "העיר הזאת שלנו" מבית רשת HBO.

היא שיחקה בתפקידי אורח בסדרת רבות בין היתר מגע של מלאכים ומחשבות פליליות.

קרטריס נשואה לצ'ארלס אייזקס, סוכן מניות מאז 1992. לזוג יש שתי בנות בשם קלסי רוז (נולדה ב -11 במאי 1994) ומולי אליזבת (נולדה ב -1999).

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:בוגרות שרה לורנס קולג'
קטגוריה:בוגרי שרה לורנס קולג'
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
ג'וג'יאנג ניו סיטי טאוור

**ג'וג'יאנג ניו סיטי טאוור** (בסינית: **珠江新城**) הוא גורד שחקים סופר גבוה אשר ידוע גם בשם גלובל סיטי סקוור, הממוקם ברובע טיינחה שבגואנגג'ואו שבמחוז גואנגדונג שבסין. בניית המגדל החלה בשנת 2011 ונסתיימה כעבור 4 שנים, בשנת 2015. כאשר הסתיימה בניית המגדל הוא הפך למגדל הרביעי בגובהו בגואנגג'ואו, התנשא לגובה של 318.9 מטרים (1,046 רגל) וכלל 67 קומות. המגדל משתרע על שטח של 180,649 מטרים רבועים. המגדל משמש למשרדים.

## ראו גם
*רשימת המגדלים הגבוהים בעולם
*ליטופ פלאזה

## הערות שוליים

קטגוריה:גואנגג'ואו: גורדי שחקים
הולכת כלבים

ממוזער|מוליך כלבים
ממוזער|הולכת כלבים ברחוב הרכבת בירושלים
**הוֹלָכַת כלבים**, נקראת לעיתים בעברית "דוגווקר" היא פעולת ההולכה של כלב, בדרך כלל ממעונו של הכלב וחזרה. זו פעולה בסיסית בגידול כלבים – הוצאתם לטיול מאפשרת לכלבים עשיית צורכיהם מחוץ לבית, פעילות גופנית כריצה או הליכה, הימצאות בשמש, וכן מאפשרת תגובה חברתית עם כלבים אחרים.

פעולה זו מתבצעת לעיתים במיקור חוץ, כאשר בעל הכלב שוכר את שירותו של אדם אחר שיוליך את כלבו. בבריטניה נעשה סקר בקרב 1,000 בעלי כלבים, שמצא כי אחד מכל חמישה בעלי כלבים אינו מוציא את הכלב שלו על בסיס יומי. השירות של הולכת כלבים נועד לספק מענה לאותם אנשים שאינם יכולים או אינם רוצים להוציא את כלביהם, באופן עקבי או חד-פעמי.

מוליכי כלבים עשויים להוליך גם כמה כלבים בעת ובעונה אחת.

## בחוק

### ישראל
בישראל, לפי חוק צער בעלי חיים, חובה לאפשר לכל כלב פעילות גופנית לפחות פעמיים ביום למשך 30 דקות בכל פעם.

## קישורים חיצוניים

## הערות שוליים

2016 08
קטגוריה:כלבים והאדם
תומר בר אבן

**תומר בר אבן** (נולד ב-2 בינואר 1992) הוא כדורסלן ישראלי המשחק בעמדת הרכז בקבוצת עירוני אליצור גבעתיים מהליגה הארצית בכדורסל.

בר אבן הוא בין שחקני הכדורסל היחידים שזכו להיות שותפים בכל אחד מארבעת המפעלים האירופיים הבכירים - היורוליג (עם מכבי תל אביב), היורוקאפ (עם מכבי חיפה), ליגת האלופות (עם עירוני נהריה) והיורופקאפ (עם עירוני נהריה).

## ביוגרפיה
נולד וגדל בתל אביב, בוגר בתי הספר א. ד. גורדון ותיכון עירוני ה' בתל אביב.

גדל במחלקת הנוער של מכבי תל אביב וזכה איתה באליפויות וגביעי מדינה בגילאי נערים ונוער כשבעונתו האחרונה נבחר לחמישייה המצטיינת במוקדמות היורוליג בלונדון.

לקח חלק בכל נבחרות ישראל הצעירות. בגיל 16 השתתף במחנה של נייקי ביוון - ג'ורדן ברנד קלאסיק ונבחר להיות בין 16 שחקנים מכל העולם שיזכו לטוס לארצות הברית ולשחק נגד נבחרת ארצות הברית במדיסון סקוור גארדן בניו יורק לצד כוכבי NBA כמו אנס קאנטר הטורקי ויונאס ולנצ'יונאס הליטאי.
בעונתו האחרונה בנוער של מכבי תל אביב זכה לשחק במדי הקבוצה הבוגרת כולל דקות ביורוליג נגד קבוצת רומא האיטלקית.

לאחר מכן עבר לקבוצת הבת של מכבי תל אביב - הפועל יקנעם/מגידו.
בעונתו הראשונה שם כמעט והיה שותף להדחה מפתיעה של הפועל תל אביב בחצי הגמר כשקלע 22 נקודות בהדר יוסף והצליח ביחד עם קבוצתו למשוך את ההתמודדות למשחק שלישי. לאחר מכן המשיך לעוד 2 עונות במועדון.

בשנת 2014 הצטרף לאלופת המדינה דאז - מכבי חיפה ושיחק איתה בנוסף גם במסגרת המפעל האירופי - היורוקאפ. במהלך אותה עונה הושאל במסגרת חוק הכרטיס הכפול והצטרף לעירוני קריית אתא בליגה הלאומית עמה היגע לחצי הגמר בו הודחה הקבוצה בסדרה נגד הפועל עפולה. לאחר מכן המשיך לעונה נוספת במכבי חיפה.

בשנת 2016 ירד לליגה הלאומית ושיחק במדי הפועל עפולה והעפיל עם הקבוצה לחצי הגמר.

בעונת 2016–2017 שיחק במדי עירוני נהריה מליגת העל, ושיחק איתה בנוסף גם במפעלים האירופיים: ליגת האלופות והיורופקאפ שבה העפילה הקבוצה לרבע הגמר נגד קבוצת טלקום בון הגרמנית.

ביולי 2017 פורסם כי חתם לשתי עונות בהפועל חיפה. בסיום עונת 2017/18 סיימה הקבוצה במקום ה-13 המוביל לליגה הארצית ובר אבן שוחרר מהקבוצה.

בינואר 2019 לאחר שלא שיחק מתחילת עונת 2018/19 חתם במכבי רחובות מהליגה הלאומית, בסיום עונת 2018/19 סיימה הקבוצה במקום ה-13 וירדה לליגה הארצית.

באפריל 2019 לאחר שעזב בר אבן את הפועל חיפה, תבע בר אבן את הפועל חיפה בגין סכסוך הנוגע לחוזה אותו החזיק בקבוצה, לאחר דיון דחה בית המשפט את טענות בר אבן וחייב אותו בהוצאות המשפט.

ביולי 2019 חתם בהפועל נעם מהליגה הארצית בסיום העונה סיימה הקבוצה במקום ה-10 המוביל למשחקי המבחן לליגה א' אך עקב השבתת בעקבות מגפת הקורנה נשארה הקבוצה לעונה נוספת.

באוגוסט 2020 חתם לעונה אחת בקבוצת אליצור נחל שורק.

בעונת 2022 שיחק באליצור שומרון מהליגה הארצית ועלה איתה לליגה הלאומית.

## קישורים חיצוניים

## הערות שוליים

קטגוריה:כדורסלנים ישראלים
קטגוריה:כדורסלני אליצור שומרון
קטגוריה:כדורסלני עירוני נהריה
הפועל חיפה (כדורסל)
קטגוריה:כדורסלני מכבי תל אביב
קטגוריה:כדורסלני מכבי חיפה
קטגוריה:כדורסלני הפועל עפולה
קטגוריה:כדורסלני עירוני קריית אתא
קטגוריה:כדורסלני מכבי רחובות
קטגוריה:כדורסלני הפועל מגדל העמק
קטגוריה:תל אביב-יפו: ספורטאים
קטגוריה:בוגרי בית החינוך ע"ש א"ד גורדון
קטגוריה:בוגרי תיכון עירוני ה' (תל אביב)
קטגוריה:ישראלים שנולדו ב-1992
סדרת T (ספינת סיור)

**ספינות הסיור מסדרת T** הן ספינות סיור המיוצרות בדרום אפריקה ומשרתות בצי המקומי. נגזרת של הספינה הנקראת נחשול המשרתת בחיל הים הישראלי.

## היסטוריה
שלושה כלים הוזמנו על ידי הצי הדרום אפריקאי באמצע 1991, והם נבנו על ידי חברת T Craft.

שלוש הספינות נכנסו לשירות בין השנים 1992-1996.

עוד שלושה כלים המבוססים על הספינות מסוג זה (על פי מפרט שונה שאופיין על ידי חיל הים הישראלי) נבנו עבור ישראל בשנת 1997, וכונו נחשול.

## עיצוב
סירות אלה בעלות גוף קטמרוני מזכוכית מחוזקת פלסטיק (GRP). מסוגל לשאת עד 16 אנשי הצוות (כולל קצין אחד). כל כלי מחזיק מכ"ם Racal-Decca ומקלע כבד 12.7 מ"מ. הסירות מונעות על ידי שני מנועי דיזל (2,000 כ"ס) ADE 444 Tl 12V.

## ראו גם
* נחשול
* שלדג 
* דבורה 

## הערות שוליים

קטגוריה:כלי שיט
בשילה

**בשילה** היא שלב התפתחותי של תאים, שבו מתאפשרים תפקודים חדשים שלא היו אפשריים בשלבים הקודמים לה. זאת להבדיל מ"גדילה", אשר מתייחסת לעלייה במספר התאים של איבר או איברים מסוימים, אשר אינה מביאה בהכרח לבשילה.

הבשילה היא אחד הגורמים החשובים בקביעת ההתפתחות, משום שהשינויים הפיזיולוגים שמתרחשים בתאים של האורגניזם במהלך הבשילה מאפשרים לו לעשות פעולות שלא היה מסוגל לעשות קודם לכן.

הבשילה מושפעת בעיקר מגורמים תורשתיים, בעוד שהגדילה מושפעת יותר מגורמים סביבתיים.

הבשילה של תאים היא תהליך קריטי שבו תאים עוברים שינויים פיזיולוגיים המאפשרים להם לבצע תפקידים ספציפיים וחדשים שלא היו אפשריים בשלבי ההתפתחות הקודמים. שלב זה מתרחש כאשר תאים מקבלים את האותות הנכונים מהסביבה שלהם (כגון הורמונים או גורמים חיצוניים אחרים), לצד מידע גנטי פנימי. במהלך הבשילה, תאים עשויים לעבור דיפרנציאציה, שבה הם מתמחים לתפקוד מסוים, כמו הפיכת תאי גזע לתאי שריר או תאי עצב.

תהליך הבשילה הוא אחד הגורמים המרכזיים בהתפתחות אורגניזמים, שכן הוא קובע את יכולת האורגניזם לבצע פעולות מורכבות, כמו תפקוד המערכת החיסונית או יצירת רקמות ספציפיות. הבשילה גם קשורה להתפתחות איברים וליצירת מבנים מורפולוגיים מסוימים בגוף, תהליך שמכונה מורפוגנזה.

להבדיל מגדילה, שמתייחסת לריבוי תאים או הגדלת נפחם, בשילה מתמקדת בשינוי איכותי בתפקוד התאים, שבסופו של דבר משפיע על ההתפתחות הפיזיולוגית והפונקציונלית של האורגניזם כולו.

## בגרות מינית

בגרות מינית היא השלב בהתפתחותו של אורגניזם שבו הוא מסוגל להתרבות. אצל האדם קרוי המעבר לשלב זה בשם **[[התבגרות מינית]]**. 

מרבית הרב-תאיים אינם מסוגלים להתרבות מיד עם לידתם, ובהתאם למינם (במשמעות הטקסונומית של מושג זה) עוברים ימים, שבועות ואף שנים עד שהם הופכים למסוגלים להתרבות, כלומר מגיעים לבגרות מינית. אצל היונקים, מינים המגיעים לבגרות מינית בגיל מבוגר יותר הם לרוב בעלי אסטרטגיית רבייה K, המקבילה להשקעה באיכות, בעוד שהמינים המגיעים לבגרות מינית בגיל צעיר יותר הם לרוב בעלי אסטרטגיית רבייה R, המקבילה להשקעה בכמות.

## ראו גם
* הבשלה
* מודעות עצמית

## הערות שוליים

קטגוריה:פסיכולוגיה התפתחותית
יחסי עומאן–קטר

היחסים בין **[[עומאן|סולטנות עומאן]]** לבין **[[קטר (מדינה)|מדינת קטר]]** הם יחסים טובים ושתי המדינות משתפות פעולה במגוון תחומים.

## יחסים פוליטיים
היחסים בין עומאן לקטר כוננו בשנת 1976. יחסי המדינות נחשבים למיוחדים עקב הסממנים הדומים של כל אחת מהמדינות: שתי המדינות הן מדינות מפרץ עשירות, דוברות ערבית, אין בהן צפיפות אוכלוסין רבה, האוכלוסייה עצמה עשירה והמשטר הוא מונרכיה אבסולוטית. עומאן וקטר מרבות לחתום על הסכמים, בין היתר, הסכמי מניעת כפל מס. שתי המדינות מרבות לשתף פעולה בעיקר במישור הגאופוליטי מכיוון שהן מדינות סמוכות יחסית. שיתופי פעולה בולטים נוספים הם תיירותיים, כלכליים, שירותים ותעשייתיים. קטר מחזיקה שגרירות במסקט ועומאן מחזיקה שגרירות בדוחה.

## הערות שוליים

קטגוריה:ערכים ללא קטגוריות פיזיות - יחסי חוץ
נטליה גלבובה

**נטליה ולדימירובה גלבובה** (ברוסית: **Наталья Владимировна Глебова**; נולדה ב-11 בנובמבר 1981) היא דוגמנית ומנחת טלוויזיה רוסייה-קנדית. מיס תבל 2005.

## ביוגרפיה
גלבובה נולדה ברוסיה לאם מורה בתיכון ולאב סוחר בתעשייה הימית ובילדותה למדה נגינה קלאסית על פסנתר, היא סיימה בית ספר מקצועי למוזיקה בגיל שתים עשרה וזכתה במספר אליפויות של התעמלות אומנותית. כשהייתה בת שלוש עשרה היגרה לקנדה עם הוריה.

היא סיימה תואר באוניברסיטת ריירסון ועבדה כדוגמנית, ב-2004 התמודדה בתחרות "מיס תבל קנדה" והגיעה למקום הרביעי ושנה לאחר מכן התמודדה פעם נוספת באותה תחרות וזכתה במקום הראשון ובתחרות מיס תבל באותה שנה קטפה שם את המקום הראשון מול מתמודדות מרחבי העולם, במהלך שנת כהונתה היא השתתפה במפגש של ארגון המדינות המתועשות, הובילה פעילויות צדקה ולקחה חלק בהכתרת מלכות יופי ברחבי העולם.

ב-2007 הוציאה את הספר "שמחה, בריאה, יפה".

ב-2008 ייסדה ארגון צדקה הנקרא "מסיבה 4", באותה שנה השתתפה בגרסה האסייתית של תוכנית המציאות "המירוץ למיליון", שם השתתפה עם pailin rungratanasunthorn (מיס תאילנד לשנת 2006), השניים ייצגו את תאילנד והגיעו למקום השמיני. 

בשנת 2013 התמודדה בתוכנית המציאות  בגרסתה התאילנדית. 

## קישורים חיצוניים

* 

קטגוריה:דוגמניות רוסיות
קטגוריה:דוגמניות קנדיות
קטגוריה:זוכות מיס תבל
קטגוריה:משתתפות בתחרות מיס תבל 2005
קטגוריה:מתחרי המירוץ למיליון
קטגוריה:מתחרי רוקדים עם כוכבים
קטגוריה:בוגרי האוניברסיטה המטרופולינית של טורונטו
קטגוריה:מהגרים מרוסיה לקנדה
קטגוריה:רוסיות שנולדו ב-1981
קטגוריה:רוסים שנולדו ב-1981
קטגוריה:קנדיות שנולדו ב-1981
קטגוריה:קנדים שנולדו ב-1981
פרדוקס (2016)

**פרדוקס** (אנגלית: Paradox) הוא סרט מתח ומדע בדיוני אמריקאי משנת 2016, את הסרט ביים מייקל הרסט שגם כתב את התסריט.

## עלילה
משקיע עם מבטא זר, שנמצא במעקב של רשות המיסים האמריקנית, איגד סביבו חבורת מדענים צעירים. את פרטי המיזם המשותף שלהם, הם שומרים בסוד - במרתף עמוק מאוד, הם בונים מכונת זמן. המכונה יכולה לשגר אותם לזמנים אחרים, אך לא לשנות את המקום שלהם. מסע הזמן שלהם תמיד יתחיל ויסתיים בחדר השיגור, שבמרתף (בניגוד למכונת הזמן מהסדרה "מנהרת הזמן", שמשנה גם את המקום וגם את הזמן).

כבר בלילה הראשון בו מופעלת המכונה, מתעוררות בעיות קשות. מתעוררות מריבות בין אנשי הצוות, ואיש הצוות המבצע את נסיעת הזמן הבכורה, ואמור להיות משוגר שעות אחדות קדימה, אל העתיד, חוזר מיד, כשהוא מבוהל. הוא טוען, כי עוד באותו לילה, מישהו עומד לרצוח את אנשי הצוות, בתוך המרתף. לא ברור מי הרוצח, אך אנשי הצוות מבינים כי זה חייב להיות אחד מהם.

בניסיון התגוננות מהרצח, אנשי הצוות משגרים עצמם אל העבר הקרוב, בזה אחר זה. כך נוצר מצב בו, בו זמנית, יש מספר עותקים מכל אחד מהם - עצמו של הרגע ועצמו של העתיד, שהוא שיגר אל אותו רגע. זיהוי הרוצח הופך למסובך מאוד.

הצוות מגלה גם, שהמשקיע רק מזייף מבטא זר, ומגלה את מקור ההון הרב של המשקיע. המשקיע הוא נוסע בזמן מן העתיד הרחוק, שמחזיק במידע על ההולך להתרחש בבורסות העולם, במהלך מספר עשורים. תגלית זו יוצרת את המניע לרצח - השתלטות על המידע הזה יכולה להפוך כל אדם לעשיר מאוד. מרגע היווצרות המניע, אחד מאנשי הצוות משגר עצמו אל העבר, כדי לבצע את הרציחות וכדי לסכל את ניסיונות מניעתן. אך לא ברור מי זה.

## קישורים חיצוניים

## הערות שוליים

קטגוריה:סרטי 2016
קטגוריה:סרטי מתח אמריקאיים
קטגוריה:סרטי מסע בזמן
קטגוריה:סרטי מדע בדיוני אמריקאיים
קטגוריה:סרטי מדע בדיוני מ-2016
צ'יקו ודיקו

**צ'יקוֹ ודיקוֹ** (**איציק ומרדכי זוהר**) הוא שם הבמה של זוג קוסמים, בן ואביו (בהתאמה), שפעלו בישראל, בעיקר בשנות ה-80 של המאה ה-20. הייתה להם פינה קבועה בתוכנית "שמיניות באוויר" במשך שבע שנים, והם גם הופיעו במופע משלהם וכאורחים על במות רבות ברחבי הארץ.

דיקו נולד בבולגריה ב-1945 ועלה עם הוריו בגיל שלוש. גדל בבית דגן ולאחר מכן בתל אביב. דיקו עבד גם כסנדלר. יחד עם בנו, הוא גיבש מופע קסמים והם החלו להופיע לקראת יום הולדתו ה-12 של איציק.

ההצלחה נקטעה כאשר החלו להצטבר נגד איציק תלונות על הטרדה מינית ואונס. ב-1994 נידון איציק לעבודות שירות על בעילה אסורה בהסכמה וביצוע מעשים מגונים בצעירות שביקשו להתקבל אצלו לעבודה. ב-2005 נגזרו עליו שנתיים וחצי מאסר בפועל בגין עבירות מס. כשהשתחרר עזב את הארץ וגם את המקצוע.

בשנת 2002 הופיע דיקו במערכון בתוכנית "שידורי המהפכה" עם אסי וגורי.

ב-2014 עלתה בטלוויזיה החינוכית סדרת תוכניות קצרות בשם "בית ספר לקוסמים", בכיכובם של דיקו ויואב.

בשנת 2015 יצא הסרט התיעודי "חיים באשליות", המספר את סיפורם של צמד הקוסמים.

בשנת 2018 הופיע דיקו בתפקיד עצמו בסדרה "משיח".

בשנת 2021 הופיע כפרודיה בסדרת האנימציה "מיקמק: הסדרה".

נכון לשנות האלפיים מנהל דיקו חנות לאביזרי קוסמות בתל אביב ומופיע לעיתים עם יואב "האגדי".

## קישורים חיצוניים
* 
* 
* המג'יקאסט של חזי דין. פרק שביעי - דיקו

עם צאת הסרט "חיים באשליות":
* 
* 
* 

קטגוריה:קוסמים ישראלים
קטגוריה:צמדי אמנים
ורוולף (קבוצות פרטיזנים)

**וֶרְווֹלְף** (בגרמנית: **Werwolf**) הוא שמה של תוכנית שהכין האס אס בסוף מלחמת העולם השנייה, כאשר היה ברור שסופו של הרייך השלישי קרב, למלחמת גרילה גרמנית בכוחות בעלות הברית לפגיעה בעורף הלוחמים ולהמשך ההתנגדות הגרמנית גם לאחר שהללו יכבשו את גרמניה.

ארגון ורוולף (Werwolf) הוקם בספטמבר 1944 בתחילה לצורך פעולות חבלה בעורף הצבא האדום בעקבות המפלות שספג הצבא הגרמני והתקרבות הצבא האדום לגבולותיה של גרמניה, כינויו של הארגון היה 'w, ולמפקד הארגון מונה אוברגרופנפיהרר הנס-אדולף פריצמן. בארגון היו 4,000-3,000 חברים שבאו ברובם משורות האס אס וההיטלריוגנד. הם החלו לפעול בינואר 1945, ללא הצלחה יתירה.

בחודשים האחרונים של הרייך הוחלט על ידי ההנהגה הנאצית להרחיב את התוכנית ולפעול אף נגד כוחות בעלות הברית המערביים שנכנסו לגרמניה מן המערב - ואף כתוכנית ללוחמת גרילה נאצית לאחר כיבוש גרמניה על ידי בנות הברית. הקמת הארגון בחזית המערבית הוטלה על גרוסה ארנסט, מפקד מחלקה IV בגסטפו פרנקפורט.

גם על אדולף אייכמן, כבעל דרגת קצין מילואים בוואפן אס אס הוטלה משימה לארגן יחידה ללוחמת גרילה בהרי האלפים. ליחידה זו הצטרף גם הפשיסט הרומני הוריה סימה. היחידה לא עשתה רבות עקב סיום המלחמה.

ב-30 באפריל 1945 התאבד אדולף היטלר, בבונקר שלו בברלין, ועל פי צוואתו מונה גרוס אדמירל קרל דניץ לתפקיד נשיא גרמניה. מכיוון שברלין נכבשה על ידי הצבא האדום ב-2 במאי 1945, החליט דניץ לכנס את ממשלתו בפלנסבורג, והוא העביר את מטהו לשם. אחת הפעולות הראשונות (והבודדות) שעשתה הממשלה החדשה היא ההוראה שלא להפעיל את תוכנית ורוולף. 

רוב חברי הארגון בחזית המזרחית נתפסו במהרה וחוסלו. קבוצות קטנות ומעטות ניסו להמשיך לפעול גם לאחר תום המלחמה, בעיקר נגד שלטון הפולנים בשלזיה. בשנת 1947 חוסלו אחרוניהם בידי שירותי הביטחון הפולניים. בחזית המערבית לא יצאה התוכנית לפועל כלל.

## ספרים בנושא

Biddiscombe, Perry (2004). The Last Nazis: SS Werewolf Guerrilla Resistance in Europe 1944-194. Tempus Publishing. .

Biddiscombe, Perry (1998). Werwolf!: The History of the National Socialist Guerrilla Movement, 1944–1946. University of Toronto Press. .

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:גרמניה הנאצית: צבא וביטחון
קטגוריה:גרילה
ריאד (פירושונים)

קטגוריה:שמות פרטיים ערביים לגברים
קטגוריה:שמות משפחה ערביים
מערכת המשפט של רוסיה

**מערכת המשפט של רוסיה** (ברוסית: **Судебная система России**) היא מערך של רשויות שיפוט ובתי משפט האחראים לניהול מערכת השפיטה הרוסית.

הרשות השופטת ברוסיה פועלת מכוח חוקים פדרליים וסעיפים בחוקת הפדרציה הרוסית. פעולות הרשות השופטת מעוגנים בסעיף 1 בחוק הפדרלי החוקתי "אודות מערכת המשפט של רוסיה" מה-31 בדצמבר 1996 (שתוקן ב-5 בפברואר 2014).

מערכת המשפט הרוסית היא רשמית מערך שפיטה עצמאי נפרד מהרשות המחוקקת והרשות המבצעת.

מימון בתי המשפט הפדרליים ובתי משפט השלום מגיע ישירות מהתקציב הפדרלי.

## מבנה

## בתי המשפט
בית משפט הוא ערכאה לה נותנת המדינה סמכות שפיטה כללית. שיטת המשפט הרוסית כוללת מערכת בתי משפט אזרחיים ולצידם בתי דין צבאיים, בתי דין לעבודה ובתי משפט מנהליים. על אכיפת פסקי הדין הניתנים בערכאות אלו מופקד שירות ההוצאה לפועל הפדרלי (Федеральная служба судебных приставов).

ככלל, סמכות שיפוט בעניין כלשהו בפדרציה הרוסית נתונה לאחת משלוש הערכאות של בתי המשפט.
### בית המשפט לחוקה

### בית המשפט העליון

### בית המשפט העליון לבוררות

## ביקורת
לדברי הסוציולוג סרגיי גראדירובסקי, החברה הרוסית מתייחסת אל מערכת המשפט כמערך המשרת את השלטון ולא בהכרח מהווה בלם או חוסן משפטי.
מכאן נובע חוסר הפופולריות של מערכת המשפט הרוסית שצברה לעצמה מוניטין כמערכת משפט לא עצמאית התלויה במשטר.

לפי נתוני מרכז לבאדה, חוסר שביעות רצון האזרחים מפני מערכת המשפט מבטא למעשה חוסר שביעות רצון מהשלטון.

## קישורים חיצוניים
* מצב מערכת המשפט הרוסית ועדת המשפטנים הבינלאומית, 2010
* דיון של האו"ם בדבר עצמאות הרשות השופטת ברוסיה, 2009 
* דיווח שנתי 2012
* תסקיר בדבר הליך מינוי שופטים ברוסיה, דו"ח משנת 2014.
* 

## הערות שוליים

*
קטגוריה:רוסיה: בתי משפט
יעקב זמיר

הרב **יעקב זמיר** (נולד ב-י' אייר ה'תשי"ב, 5 במאי 1952) הוא רב ודיין ישראלי, כיהן מאז יולי 2016 כדיין בבית הדין הרבני הגדול בירושלים. קודם לכן היה אב בית דין בביה"ד האזורי בנתניה.

## ביוגרפיה
למד בסניף של ישיבת פורת יוסף בשכונת קטמון בירושלים, שם נוצרו קשרי חברות בינו לבין הרב יצחק יוסף (לימים, הראשון לציון והרב הראשי לישראל), ומאז הם לומדים בקביעות בחברותא, ולאחר מכן המשיך במשכן הישיבה בשכונת גאולה ובישיבת תורה והוראה בתל אביב אצל הרב אליהו שרים. לאחר נישואיו למד דיינות בכולל של ישיבת חזון עובדיה יחד עם הרב יצחק יוסף אצל הרב עובדיה יוסף. בשנות ה-80 כיהן כראש הכולל של רב העיר בית שמש, שמעון ביטון. בשנת 1996 התמנה לדיין בבית הדין בנתניה, ובהמשך התמנה לאב בית הדין ולאחר מכן לראש אבות בתי הדין בנתניה. ביוני 2010 מונה במינוי זמני לדיין בבית הדין הגדול בירושלים, וביולי 2016 הפך המינוי לקבוע.

היה חבר הוועדה למינוי דיינים.

נשוי ומתגורר בירושלים. חתנו הוא הרב אליהו אילוז, רבה של אור עקיבא.

## קישורים חיצוניים
* פסקי דין של הרב זמיר, באתר "דין תורה".
* פסקי דין של הרב זמיר באתר 'פסקדין' (בתשלום).
* חיוב גט באלימות מילולית ונפשית ואי-הפסד כתובה, פסק דין של ביה"ד האזורי בנתניה בראשותו.
* 

## הערות שוליים

קטגוריה:דייני בית הדין הרבני הגדול
קטגוריה:רבנים חרדים ישראלים
קטגוריה:אבות בית הדין הרבני בנתניה
קטגוריה:בוגרי ישיבת פורת יוסף
קטגוריה:ישראלים שנולדו ב-1952
תיקן גרמני

**תיקן גרמני** (שם מדעי: *Blattella germanica*) הוא חרק ממשפחת התיקנאים. פעיל ביום, צבעו אדמדם-כתמתם ואורכו עד 2 סנטימטרים.

נפוץ בעיקר במטבחים תעשייתיים. ניזון משאריות מזון, בעיקר מפחמימות ונמשך בעיקר לתירס, ולכן עמילן תירס מורעל הוא חומר הדברה נפוץ נגד תיקן זה. חי בדרך כלל בנחילים, מתרבה במהירות, בעל יכולת הסתתרות מעולה, לרוב מתחבא בין שכבות קרטונים ומתחת לרהיטים. בניגוד לתיקנים אחרים, התיקן הגרמני אינו נמשך לביבים או לרפש. יש לו כנפיים אך יכולת התעופה שלו מוגבלת למדי.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:תיקנאים
קטגוריה:חרקים מזיקים
קטגוריה:בעלי חיים שתוארו ב-1767
קטגוריה:בעלי חיים שוכני בית
חורבת ממלח

**חורבת ממלח** (**ח'רבת ממליא** במקור) הוא אתר ארכאולוגי במזרח הגליל התחתון, בו נתגלו שרידי יישוב יהודי מתקופת התלמוד ובית כנסת קדום.

החורבה ממוקמת על גבעה ברום של כ-120 מטרים מעל פני הים, בסמוך ממערב לכביש 65, כשני ק"מ מצפון מזרח ליישוב מסד וכשני ק"מ מדרום מזרח ליישוב טפחות.

הוצע לזהות את החורבה עם היישוב **מלחיא** הנזכר בתלמוד, וכן עם היישוב **ממלח** או **ממליח** הנזכר אצל אלעזר הקליר ובכתבי הגניזה הקהירית כמקום מושבה של משמרת הכהונה חזיר.

בחורבה נתגלו שרידי בית כנסת קדום ומערכת של מחילות מסתור, שלידה בור מים מטויח. באתר בית הכנסת, שחזיתו פונה דרומה לעבר ירושלים, אותרו שרידים ארכיטקטוניים המאפיינים בתי כנסת באזור, ובהם אבני גזית, מזוזות מעוטרות, משקופים ועמודים.

## לקריאה נוספת
א' שילר, **אריאל: כתב עת לידיעת ארץ ישראל**, גיליון 52 - בתי כנסת בגליל ובגולן, תשמ"ז-1987, עמ' 49-47.

קטגוריה:הגליל התחתון: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
קטגוריה:בתי כנסת עתיקים
קטגוריה:אתרים ארכאולוגיים יהודיים בארץ ישראל
בנימין זאב מבלטא

רבי **בנימין זאב וולף טרסטינצקי מבלטא** (מכונה **ר' וועלוויל באלטר**; ? - כ' בכסלו ה'תקפ"ג) היה אדמו"ר חסידי בעיר באלטה שבאוקראינה, מתלמידיו של רבי פנחס מקוריץ.

## קורות חייו
נולד לרבי שמואל וחיה סג"ל ולמד אצל רבי פנחס מקוריץ, נחשב לאחד מגדולי תלמידיו. היה חברו הטוב של רבי רפאל מברשד. פעל כאדמו"ר, תחילה בטרסטינצק ובהמשך בבאלטא שבאוקראינה. בשנת ה'תקפ"ב עלה לארץ ישראל והתיישב בצפת. בשנה זו עלה גם רבי נתן מברסלב וביקר בדירתו שבצפת.

טרם עלותו לארץ ישראל השאיר לתלמידיו "צעטיל" שבו מסר הנהגות שלו ושל רבו.

נפטר בכ' בכסלו ה'תקפ"ג ונקבר במערת רבי אריה לייב מוולטשיסק.

בנו היה רבי אברהם מסדילקוב. שאר בניו היו: רבי ישראל דוד, רבי פנחס, רבי יעקב דב מטשיטשליניק, וממשיך דרכו רבי עזריאל מבלטא שהיה אבי רבי פנחס ממונסטרישץ.

## לקריאה נוספת
*, 339
*יצחק אלפסי, **החסידות - אישים, כרך א**'.
*אלימלך אלעזר פרנקל, **אמרי פנחס**, אוצר תורת רבי פנחס מקוריץ, בני ברק תשס"ג, חלק ב' עמודים תקכא-תקכב

## הערות שוליים

קטגוריה:רבנים אוקראינים
קטגוריה:אדמו"רים
קטגוריה:אנשי עליות קדומות לארץ ישראל
קטגוריה:צפת: רבנים
קטגוריה:יהודים הקבורים בבית הקברות בצפת
קטגוריה:עולים לארץ ישראל בשנים 1800–1881
סדרת פרי

ממוזער|200px|הצגה של סדרת פרי עד ''F''<sub>9</sub>
במתמטיקה, **סדרת פרי** (Farey) מסדר n היא סדרה של שברים מצומצמים בין 0 ו-1, שהמכנה שלהם הוא קטן או שווה ל-n, כאשר בכל סדרה האיבר הראשון הוא 0, האחרון הוא 1, האיבר האמצעי הוא 2\1 (n > 1) והסדרה נבנית לפי סדר עולה. ניתן לראות כי כל סדרת פרי מסדר n מכילה את כל הסדרות פרי מסדר הקטן מ-n. הסדרה מסדר n מסומנת על ידי *F*n (ללא קשר לסדרת פיבונאצ'י)

## מאפיינים
ניתן לראות כי אפשר לקשר בין כמות האיברים בין סדרות עולות על ידי פונקציית אוילר בצורה רקורסיבית (כאשר *F*1| = 2|):
:|F_n| = |F_{n-1}| + \varphi(n).
או ללא התייחסות לפונקציית אוילר:
:|F_n| = 1 + \sum_{m=1}^n \varphi(m).

:|F_n| = \frac{1}{2}\left(3+\sum_{d=1}^n\mu(d)\left\lfloor\tfrac{n}{d}\right\rfloor^2\right),

ועל ידי שימוש בנוסחת ההיפוך של מביוס נקבל:
:|F_n| = \frac{1}{2}(n+3)n-\sum_{d=2}^n|F_{\lfloor n/d\rfloor}|,

מבחינה אסימפטוטית, ניתן לראות כי:
:|F_n| \sim \frac {3n^2}{\pi^2}.

## קשר ל[[השערת רימן]]
אם נסמן את איברי הסדרה כ-F_n=\{a_{k,n} : k = 0, 1, \ldots, m_n\}, ונגדיר d_{k,n} = a_{k,n} - k/m_n. בשנת 1924 הוכיח ג'רומה פראנל (Jérôme Franel) כי הטענה הבאה:
: \sum_{k=1}^{m_n} d_{k,n}^2 = O (n^r)\quad\forall r>-1
שקולה להשערת רימן, ובאותה שנה הוכיח אדמונד לנדאו כי הטענה:
: \sum_{k=1}^{m_n} |d_{k,n}| = O (n^r)\quad\forall r>1/2
גם היא שקולה להשערת רימן

## קישורים חיצוניים

* 

קטגוריה:השערת רימן
קטגוריה:רקורסיה
קטגוריה:תורת המספרים
חורבת בעת

**חורבת בעת** (**ח'רבת בואטי** במקור) הוא אתר ארכאולוגי בעמק בית שאן, בו נתגלו שרידי יישוב יהודי מתקופת התלמוד.

החורבה שוכנת כשלושה קילומטרים מצפון מזרח לבית שאן, בצמוד ממזרח לכביש 90, וכשני קילומטרים ממערב לנהר הירדן.

באזור החורבה נתגלו מספר אבני מיל, שהוצבו לאורך הדרך הרומית שבין בית שאן וטבריה אשר עברה במקום. בשטח החורבה עצמה אותרו חרסים ושרידי כלים מהתקופה הרומית המאוחרת ומהתקופה הביזנטית.

בסמוך לחלק העליון של החורבה נתגלו שרידי מבנה במידות 15 על 25 מטרים, בכיוון צפון-דרום, ובו אבני גזית ופריטים ארכיטקטוניים נוספים האופייניים לבתי כנסת מתקופת התלמוד באזור.

## לקריאה נוספת
א' שילר, **אריאל: כתב עת לידיעת ארץ ישראל**, גיליון 52 - בתי כנסת בגליל ובגולן, תשמ"ז-1987, עמ' 77.

קטגוריה:קצרמר ארכאולוגיה
קטגוריה:בתי כנסת עתיקים
קטגוריה:יישובים יהודיים בארץ ישראל בתקופת המשנה והתלמוד
קטגוריה:אתרים ארכאולוגיים יהודיים בארץ ישראל
מדליות באולימפיאדת הנוער סינגפור (2010)

[שמאל|ממוזער|300x300 פיקסלים|משמאל לימין: מדליסט הכסף [ריק ואן דן אופר (הולנד), מדליסט הזהב אבראהים צברי (מצרים) ומדליסט הארד בולוט טיזצ'טוב (רוסיה) על הפודיום בטקס הענקת המדליות בענף הקשתות.]]
**[[אולימפיאדת הנוער סינגפור (2010)|אולימפיאדת הנוער סינגפור]]** היא אולימפיאדת הנוער ה-1 שהתקיימה ופתחה בכך מסורת של משחקים אולימפיים לנוער בגילאים 14 - 18 ברוח המשחקים האולימפיים. המשחקים נערכו בין 14 ל-26 באוגוסט 2010 במתכונת של משחקי קיץ. במשחקים השתתפו 3,524 ספורטאים ב-201 אירועים ב-26 ענפי ספורט. טבלת המדליות בדף זה מדרגת את 204 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו. המדליות של הספורטאים הכוויתים מופיעים תחת הדגל האולימפי מכיוון שהוועד האולימפי הבינלאומי השעה את הוועד האולימפי הכוויתי לפני קיום המשחקים לאור התערבות ממשלתית.

## עיצוב המדליה
הוועד האולימפי הבינלאומי ערך תחרות לעיצוב המדליה לאולימפיאדת הנוער בסינגפור 2010. הזוכה בתחרות היא סצוקו פוקוזאווה מיפן. הצד הקדמי של המדליה כולל להבות וגלים, המסמלים את הרוח האולימפית ותשואות הספורטאים. הגוף של הספורטאי האולימפי בצורת האות Y מזכיר את האלה ניקה, אלת הניצחון, ומסמל את המילה נוער באנגלית (Youth) כתזכורת לסיסמה "כן, הנוער יכול", שהוא גם שם היצירה. הצד האחורי כולל את האריה הימי המסמל את סינגפור, שהוא גם אחד מסמלי המשחקים ומייצג את רוח הנעורים.

## טבלת המדליות
הוועדה המארגנת של משחקי אולימפיאדת הנוער בסינגפור (SYOGOC) לא קימה רישום של טבלת מדליות רשמית. הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שוויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.

באולימפיאדה הוענקו סך הכול 623 מדליות ב-201 אירועים: 202 מדליות זהב, 200 מדליות כסף, ו-221 מדליות ארד. בענפי הג'ודו והטאקוונדו הוענקו שתי מדליות ארד בכל אירוע. בנוסף, בתחרויות השחייה התקיים שוויון בתוצאה עבור מדליית הזהב במשחה 50 מטר סגנון חופשי בנות ובמדליית הארד במשחה 50 מטר גב בנים.

ב-15 באוקטובר 2010, הוועד האולימפי הבינלאומי הודיע כי בבדיקות של נורבק חאקולוב, שזכה במדליית כסף עבור אוזבקיסטן בהיאבקות בסגנון יווני-רומי עד 50 ק"ג, וג'וני פילי שסיים חמישי בהיאבקות בסגנון חופשי עד 63 ק"ג עבור אקוודור, התקבלה תוצאה חיובית עבור פורוסמיד. השניים נפסלו ומחאקולב נלקחה מדליית הכסף, אולם לא התקבלה החלטה האם לקדם בדירוג את יתר המתמודדים.

במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 8 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרו ל"נבחרת לאומים מעורבת", סך הכול 8 מדליות זהב, 8 מדליות כסף ו-9 מדליות ארד (2 מדליות בג'ודו). שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "נבחרת לאומים מעורבת" אינה מדורגת בטבלה.

;מקרא

 



## הערות שוליים

קטגוריה:אולימפיאדת הנוער סינגפור (2010)
קטגוריה:מדליות באולימפיאדת הנוער
צור-ים

**תיכון יוצר עתיד צור-ים** הוא תיכון יוצר של חיל הים שהוקם בשנת 2008 בשיתוף פעולה בין חיל הים והתעשיין סטף ורטהיימר במטרה להגדיל את כוח האדם הטכנולוגי של חיל הים ולייצר עובדים בעלי ניסיון באזרחות, משרד העבודה, הרווחה והשירותים החברתיים מתקצב ומפקח על בית הספר .

בשנת 2019 עבר התיכון לבעלות רשת עתיד

## מטרות בית הספר
בית הספר מכשיר את תלמידיו במקצועות אשר דרושים באזרחות ולצורך כך בבית הספר נלמדות שלוש מגמות:

* **C.N.C**: התלמידים לומדים טכנולוגיות יצור, תורת המקצוע, שרטוט ידני וממוחשב, תכנות ידני וממוחשב, סדנה מעשית הכוללת טכניקות כרסום, חריטה והשחזה.

* **חשמל**: תלמיד המגמה לומדים את מקצועות הפיקוד ובקרה, מערכות הספק מערכות אנרגיה. התלמידים במגמה זו מתמחים במערכות חשמל למבנים.

* **מכונה**: תלמידי המגמה לומדים תפעול, ותיקון מכונות בהתמחות ימית.

בנוסף לשלוש המגמות, בשנת 2016 נפתחה בבית הספר כיתת בו"מ (בגרות ומקצוע) שבה תלמידים מצטיינים בבית הספר בנוסף למקצוע לומדים גם לבגרות מלאה.

## הלימודים
תלמידי בית הספר מתחילים את לימודיהם בכיתות ט'-י'. הלימודים הם לימודים עיוניים כמו בבית ספר רגיל. בנוסף, התלמיד לומד לימודיים עיונים ומעשיים במגמה אותה הוא בחר (C.N.C, חשמל, מכונה).

בבית הספר לומדים בצוותים קטנים עד 20 תלמידים.

בבית הספר פועל צוות משותף של מורים לצד מפקדים הן בצד הצבאי והן בצד הפדגוגי.

המקום הוא אחד ממוקדי ההפעלה של תוכנית צל"ש מטעם משרד הרווחה ועמותת בת עמי, מסלול הכשרה מקצועית לצעירות וצעירים בגילים 18 עד 20 המיועדים לקבל פטור מהצבא או לעבור גיוס מיוחד, לקראת שירות צבאי או שירות לאומי.

## הפן הצבאי
[ממוזער|[תגי כובע בצה"ל|סמל כומתה של צור-ים]]
### מדים
בעבר, תלמידי בית הספר לבשו את מדי חיל הים, כומתת חיל הים עם סיכת בית הספר, תג יחידה (סמל בית הספר) ודרגות כתף בצבע חיל הים (תגיות כתף זהובות) אשר מבדילות בין השכבות בבית הספר (כיתה י' פס אחד, י"א – שני פסים, י"ב שלושה פסים).
כיום, תלמידי בית הספר לובשים בגדים אזרחיים ומחליפים למדי ב' לצורך ביצוע עבודות במסגרת הלימודים.

## קישורים חיצוניים
* 

## הערות שוליים

קטגוריה:חיפה: תיכונים
קטגוריה:חיל הים
קטגוריה:בת גלים
קטגוריה:בתי ספר ימיים
מרלון סנטוס

**מרלון סנטוס דה סילבה ברבוסה** (בפורטוגזית: **Marlon Santos da Silva Barbosa**; נולד ב-7 בספטמבר 1995 בדוקה דה קסיאס שבברזיל), הידוע בקיצור כ**מרלון**, הוא כדורגלן ברזילאי המשחק בעמדת הבלם בקבוצת שחטאר דונצק.

## קריירת מועדונים
### פלומיננסה
מרלון גדל במחלקת הנוער של פלומיננסה. ב-22 במאי 2014 ערך מרלון את הופעת הבכורה שלו בליגת העל הברזילאית, כשנכנס כמחליף בדקה ה-58 בניצחון 2–5 על סאו פאולו במסגרת המחזור השישי בליגה.

### ההשאלה לברצלונה ב'
לקראת עונת  הושאל מרלון לברצלונה מליגת העל הספרדית והחל לשחק בברצלונה אתלטיק, קבוצת המילואים שלה, מהליגה הספרדית השלישית. ב-23 בנובמבר 2016 ערך מרלון את הופעת הבכורה שלו בקבוצה הראשונה של המועדון, כשהחליף את ג'רארד פיקה בדקה ה-72 בניצחון 0–2 על סלטיק במסגרת המחזור החמישי בשלב הבתים של ליגת האלופות לעונת 2016/2017.

מרלון סייע לברצלונה ב' לסיים במקום הראשון בביתה וכך להבטיח את השתתפותה בפלייאוף המקוצר להעפלה לליגה השנייה. ב-14 במאי 2017, בשל היעדרותם של ג'רארד פיקה וחאבייר מסצ'ראנו, פתח מרלון בהרכב הקבוצה הבוגרת במשחקה נגד לאס פאלמס וכך ערך את הופעת הבכורה שלו בליגה הספרדית.

### ברצלונה
ב-14 ביוני 2017 מימשה ברצלונה את הזכות ומרלון חתם על חוזה לשלוש עונות.

### ההשאלה לניס
ב-29 באוגוסט 2017 הושאל מרלון לניס למשך שנתיים עם אופציית רכישה בתום התקופה.

### ססואלו
ב-16 באוגוסט 2018 חתם מרלון בקבוצה האיטלקית ססואלו תמורת 6 מיליון פאונד.

### שחטאר דונצק ולוס אנג'לס
ב-22 ביוני 2021 חתם בשחטאר דונצק לחמש שנים. ב-5 באוגוסט 2022 הושאל למונצה האיטלקית. ב-12 ביולי 2023 חזר לפלומיננסה והושאל לעונה אחת. 

ב-1 בספטמבר 2024 חתם בלוס אנג’לס.

## קישורים חיצוניים

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני פלומיננסה
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ניס
קטגוריה:כדורגלני ססואולו
קטגוריה:כדורגלני שחטאר דונצק
קטגוריה:כדורגלני מונצה
קטגוריה:כדורגלני לוס אנג'לס
קטגוריה:ברזילאים שנולדו ב-1995
בורגי

**חורחה פרנקו אלביס** (בספרדית: **Jorge Franco Alviz**; נולד ב-29 באוקטובר 1993 בבורגיוס דל סרו שבספרד), הידוע כ"**בורגי**", הוא כדורגלן ספרדי המשחק בעמדת הקיצוני.

## קריירת מועדונים
### ריאל מדריד
בורגי הגיע לריאל מדריד בשנת 2012 תחילה שיחק בריאל מדריד C ולאחר מכן שיחק בריאל מדריד קסטיליה.

### ההשאלה לאספניול
ב-3 ביולי 2015 הושאל בורגי לאספניול מליגת העל הספרדית לעונה אחת. ב-22 באוגוסט ערך את הופעת הבכורה שלו בליגה הבכירה, כשנכנס כמחליף בדקה ה-77 בניצחון 0–1 על חטאפה במסגרת המחזור הראשון. ב-15 בדצמבר הבקיע בורגי את שער הבכורה שלו במועדון, שער בדקה ה-15 בניצחון 1–2 על לבאנטה במסגרת גביע המלך הספרדי. ב-27 בפברואר 2016 הבקיע את שער הבכורה שלו בליגה, שער בדקה ה-41 בניצחון 2–4 על אספניול במסגרת המחזור ה-26 בליגה.

### ההשאלה לספורטינג חיחון
ב-11 ביולי 2016 הושאל בורגי לספורטינג חיחון מליגת העל הספרדית לעונה אחת. ב-21 באוגוסט ערך את הופעת הבכורה שלו במועדון, כששיחק 77 דקות בניצחון 1–2 על אתלטיק בילבאו במסגרת המחזור הראשון בליגה.

בשנת 2022 הוא עבר לשחק ל"שיבניק" הקרואטית.
## קישורים חיצוניים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני אספניול
קטגוריה:כדורגלני ספורטינג חיחון
קטגוריה:כדורגלני דפורטיבו אלאבס
קטגוריה:כדורגלני ריאל סרגוסה
קטגוריה:ספרדים שנולדו ב-1993
המעון של מיס פרגרין לילדים משונים

**המעון של מיס פרגרין לילדים משונים** (באנגלית: **Miss Peregrine's Home for Peculiar Children**) הוא רומן הביכורים של הסופר האמריקאי רנסום ריגס. הספר מספר את סיפורו של ילד, בעקבות טרגדיה משפחתית נוראה, עוקב אחרי רמזים, שמובילים אותו לבית יתומים נטוש, על אי. לאחר מכן הוא נודד בעולם עם חבורת ילדים משונים עם כוחות מוזרים. הסיפור מסופר באמצעות שילוב של תצלומים מתוך ארכיון אישיים של אספנים פרטיים.

ספר נוער זה היה מיועד במקור להיות ספר תצלומים הכולל תמונות שריגס אסף, אבל בעצת עורך ב"קווירק ספרים", הוא השתמש בתמונות כמדריך, שממנו הרכיב נרטיב. ריגס היה אספן של תמונות, אבל הוא היה צריך יותר מידע על הרומן שלו. הוא פגש את לאונרד לייטפוט, אספן ידוע ב"רוז בול שוק הפשפשים", המקושר לאספנים אחרים. התוצאה הייתה סיפור על ילד שעקב אחר רמזים שנתן לו סבו של תמונות ישנות אשר מובילים אותו להרפתקה שלוקחת אותו אל בית יתומים נטוש על אי וולשי .

## מונחים בספר
* **חלולים (חלול)** - משונים אשר נשמת המשונות שלהם נעקרה מהם בניסוי שנועד לתת להם חיי נצח. הם אכן חיים לנצח, אך בדמות בלתי נראית. הם בלתי נראים לרגילים ולרוב המשונים, אך למשונים כמו ג’ייקוב וסבו הם נראים. אחרי שחלול אוכל מספיק בשר משונים הוא הופך לרשף. לחלולים אין זיכרון קודם.
* **רשפים (רשף)** - אחרי שהאכיל את עצמו מספיק בשר משונים, החלול הופך לרשף. הרשפים נראים לעיניי כל, אך העיניים שלהם לבנות וריקות מצבע. הרשפים הורגים משונים ונותנים לחלולים את הבשר. רוב הרשפים מעדיפים לא להיות בולטים, אך חלק מהם מעדיפים להיות מוכרים בחנויות, פוליטיקאים, רופאים ועוד כדי ליצור מגע עם כמה שיותר משונים.
* **משונים** - לאנשים וילדים משונים יש נשמה נוספת המעניקה להם משונות, שהיא בעצם יכולת נוספת ומיוחדת. חלק מהיכולות יותר נפוצות וחלק יותר נדירות. הנשמה נמצאת בכף הרגל השמאלית, ואפשרי לעקור את הנשמה בעזרת ניתוח מצמרר שלוקח מהם את היכולת שלהם. המשונות שלהם נותנת להם להיכנס ללולאות, ובדרך כלל המשונים ניצודים על ידי חלולים, רשפים ורגילים כאחד.
* **עִתיות (עִתית)** - "שליטות" משונזיה, נשים משנות צורה המופקדות על ביטחונם של ילדים משונים, הן יכולות להפוך לציפורים, לשלוט בזמן וליצור לולאות.
* **לולאות (לולאה)** - אזור מוגדר שבו יממה חוזרת על עצמה שוב בשוב. העתיות הן שיוצרות את הלולאות ומשמרות אותן כדי לגדל משונים ולהסתירם מהרשפים. הלולאה מעכבת את הזדקנותם של הילדים המשונים אשר מתגוררים בה אבל לא הופכים אותם לבני אלמוות, כאשר המשונים יוצאים מהלולאה לפני הזמן שהם נכנסו אליו (למשל אם יצאתי מההווה ונכנסתי ללולאה ולקחתי תפוח. אבל הלולאה לא קורת בהווה אלא לפני 30 שנה אז אם אני אחזיר את התפוח להווה, התפוח יתחיל להרקיב כאילו עברו עליו 30 שנה כך גם הילדים) הם ישלימו את הזמן שהם "פיספסו" בהזדקנות מואצת.
* **הניסוי הגדול** - ניסוי שכשל בו ניסו כמה עיתיות ומשונים בוגדים להעניק לעצמם חיי נצח. במקום זה הם הפכו את עצמם לחלולים.
* **עלילות המשונים** - ספר היסטוריה של המשונים המוסווה בתור ספר ילדים למשונים. בו מסופרים סיפורים על לולאות במסווה
* **ספריית הנשמות** - ספרייה אבודה של נשמות משונות. בעבר כשמשונה מת, הוא היה נותן את הנשמה שלו לספרייה. יש אנשים שהבינו שהם יכולים לפרוץ לשם ולהפוך למשונים חזקים יותר על ידי לקיחת הנשמות
* **ספרנים** - משונים שבעבר (כאשר הספרייה עמדה על תילה) היו יכולים לראות את הכדים בהם היו מאוחסנות נשמות המשונים בספריה

## קישורים חיצוניים
* 

## הערות שוליים

קטגוריה:רומנים (סוגה ספרותית)
קטגוריה:ספרים שעובדו לסרטים
קטגוריה:ספרי הוצאת כתר
קטגוריה:רומנים על מסע בזמן
רנאטה יבלונסקה

**רנאטה יבלונסקה **(בפולנית: **Renata Jabłońska**; נולדה ב-15 בדצמבר 1935) היא סופרת ומשוררת ישראלית הכותבת בפולנית.
## ביוגרפיה
יבלונסקה, ילידת לודז', שבה לאחר מלחמת העולם השנייה לעיר הולדתה מברית המועצות. היא למדה עיתונאות באוניברסיטת ורשה, וספרות ובלשנות פולנית באוניברסיטת לודז'.

עלתה לישראל בשנת 1957. עבדה בעיתון הפולני "נוביני קורייר" ולימדה את השפה הפולנית באוניברסיטת תל אביב. כמו כן פעלה בקבוצות כותבי פולנית בארץ.

בשנות ה-80 החלה לפרסם מיצירותיה בכתבי עת ספרותיים ("עכשיו", "מאזנים", ואריאל).

ב־1993 יצא לאור תרגום לקובץ הסיפורים **"כיכר המלך אלברט"** שנכתב על ידיה במקור בפולנית בהוצאת הקיבוץ המאוחד. בשנת 1999 היא הוציאה לאור שני קובצי שירה לילדים שכתבה בעברית, וספר נוסף בשם **"עיר זרה"**.

בפולין יצאו לאור חמישה עשר ספרים פרי עטה במגוון סגנונות, כגון סיפורת, שירה וכן תרגומים מעברית לסיפורים של ש"י עגנון, א"ב יהושע, דויד גרוסמן, יהושע קנז, עמוס עוז ועוד.

## ספריה שנכתבו בעברית
***טיול לילי** (שירים לילדים). ר.י.מ.ש, 1998.
***ירח ורוד** (שירים לילדים). ר.י.מ.ש, 1998.
***עיר זרה** (שירים). עלעל, 1999. שירים

## ספריה שתורגמו לעברית
***כיכר המלך אלברט ועוד סיפורים**. הקיבוץ המאוחד,1993

## תרגומיה מעברית לפולנית
**אמר בין השאר: סיפורים,** טיגל קולטורי, לודז', 2009

## לקריאה נוספת
* זיסי סתוי, פרופ' יגאל שוורץ, **[[לקסיקון הקשרים לסופרים ישראלים]]**, מכון הקשרים, 2014 (הערך:יבלונסקה רנאטה)

## קישורים חיצוניים

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:משוררות פולניות
קטגוריה:משוררים פולנים
קטגוריה:סופרות פולניות
קטגוריה:ישראליות ילידות פולין
קטגוריה:ישראלים ילידי פולין
קטגוריה:עולות בשנות ה-1950
קטגוריה:עולים בשנות ה-1950
קטגוריה:ישראליות שנולדו ב-1935
קטגוריה:ישראלים שנולדו ב-1935
ג'ימי סלייד

** ג'ימי סלייד** (באנגלית: ** Jimmy Slyde**; 2 באוקטובר 1927, אטלנטה, ג'ורג'יה, ארצות הברית – 16 במאי 2008, האנסון, מסצ'וסטס, ארצות הברית), נולד תחת השם ג'יימס טיטוס גודבולט, היה רקדן סטפס אשר נחשב לפורץ דרך בתחומו ונודע בכינויו "מלך הסליידס". נודע בזכות סגנונו החדשני ששילב ריקוד סטפס עם ג'אז.

## ביוגרפיה
סלייד נולד באטלנטה, ג'ורג'יה בשם ג'יימס טיטוס גודבולט (באנגלית: James Titus Godbolt). משפחתו עברה לבוסטון ובה גדל. הוא הושפע מביל רובינסון והחל ללמוד סטפס בקונסרבטוריון למוזיקה של ניו אינגלנד עם סטנלי בראון בגיל 12. בתחילה, הופיע סלייד עם שותף לריקודים תחת השם "האחים סלייד". בשלהי שנות ה-40 של המאה ה-20 יצא בלווי להקה לסיבוב הופעות חיות במועדונים לצד אמני ג'אז נודעים כגון דיוק אלינגטון וקאונט בייסי. הוא נחשב לפורץ דרך בתחום הסטפס בשל סגנונו החדשני ושילוב מוזיקת ג'אז בריקוד. במהלך שנות ה-60, עקב צניחה בביקוש בשוק העבודה לרקדני סטפס, וסלייד עבר להתגורר בפריז והופיע ברחבי אירופה במשך 6 שנים.

במהלך שנות ה-80 חלה עליה בפופולריות של סלייד ברחבי ארצות הברית. הוא הופיע במספר סרטים ובכללם "מועדון הכותנה", "טאפ" וכן בתוכניות טלוויזיה שונות. ב-1989 היה סלייד מועמד לפרס טוני לרגל השתתפותו במחזמר שחור וכחול שהוצג בברודוויי.
במרוצת השנים קיבל סלייד הכרה ופרסים נוספים וביניהם תואר דוקטור לשם כבוד מטעם אוניברסיטת אוקלהומה.

ג'ימי סלייד, המשיך להופיע וללמד בארצות הברית בשנותיו המאוחרות כאשר הדגיש את חשיבות ההתמחות בצעדים הבסיסיים תוך שימוש רב בהחלקות ("סליידס"). הוא הלך לעולמו ב-2008 כשהוא בן 80.

## קישורים חיצוניים

* 

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:ערכים שבהם תבנית בריטניקה אינה מתאימה
קטגוריה:מוזיקאי ג'אז
קטגוריה:רקדנים אמריקאים
קטגוריה:אמריקאים שנולדו ב-1927
קטגוריה:אמריקאים שנפטרו ב-2008
לואיז לומברד

**לואיז מריה פרקינס** (באנגלית: **Louise Maria Perkins**; נולדה ב-13 בספטמבר 1970) הידועה בשם המקצועי **לואיז לומברד** (באנגלית: **Louise Lombard**) היא שחקנית אנגלייה. היא מוכרת מהופעותיה בתפקיד אוונג'לין אליוט בסדרת הדרמה של ה-BBC "בית אליוט" (1991–1994), ובתפקיד סופיה קרטיס בדרמה "CSI: זירת הפשע" (2004–2011).

## ראשית חייה
לומברד נולדה ברדברידג' שבלונדון. היא החמישית במשפחה בת שבעה ילדים.

כשהייתה בת שמונה החלה ללמוד משחק. היא למדה בבית הספר הקתולי "Trinity Catholic High School" ועברה שם את מבחני O Level. אחר כך למדה ספרות אנגלית באוניברסיטת קיימברידג'.

## קריירה
תפקידה הידוע ביותר של לומברד הוא אוונג'לין אליוט בסדרת הדרמה "בית אליוט" משנות התשעים של המאה העשרים. הפריצה הגדולה שלה הייתה בסדרה "צ'אנסר" בכיכובו של קלייב אוון. אחר כך כיכבה בסדרה "Bodyguards", בסרט הטלוויזיה "מטרופוליס", ובסרטי קולנוע בהם "Gold in the Streets", סרט הפשע "My Kingdom" והסרט "אחרי הגשם".

ב-1994 נכללה לומברד ברשימת "50 האנשים היפים ביותר בעולם" של מגזין פיפל. בשנים 1998 עד 2000 עשתה הפסקה בקריירה שלה כדי ללמוד ספרות אנגלית באוניברסיטת קיימברידג'.

ב-1998 כיכבה לומברד בסרט הפולחן "אגדת המומיה", וב-1999 שיחקה בסרט "אסתר" יחד עם פ. מארי אברהם. עוד באותה שנה כיכבה בסרט "After the Rain" יחד עם אריון באקארי, פול בטאני ופיטר קרומאק.

ב-2004 הופיעה לומברד בסרט "ים של אש" (Hidalgo). בנובמבר אותה שנה החלה להופיע מדי פעם בסדרת הטלוויזיה CSI בעונות החמישית והשישית. הופעתה הראשונה הייתה בפרק 7 בעונה החמישית בתפקיד סופיה קרטיס, חוקרת זירת פשע שאחר כך הופכת לבלשית. בספטמבר 2006 בפרק הראשון של העונה השביעית הפך תפקיד של לומברד לקבוע בסדרה, והיא המשיכה לשחק בו עד לסיום העונה. בספטמבר 2007 הופיעה לומברד בפרק הראשון בעונה השמינית של הסדרה כשחקנית אורחת.

ב-2009 שיחקה לומברד בפרק פיילוט של הסדרה "" ששודר במהלך העונה השישית של הסדרה הראשית "NCIS". היא גילמה את דמות הסוכנת לארה מייסי האחראית על המשרד לפרויקטים מיוחדים בלוס אנג'לס.

לומברד חזרה להופיע בסדרה "CSI: זירת הפשע" בעונה ה-11 בפרק "Father of the Bride" ששודר ב-28 באפריל 2011. דמותה בסדרה הועלתה בדרגה.

ב-2014 כיכבה לומברד בפרק פיילוט של הסדרה הפוסט אפוקליפטית "The Lottery" של רשת Lifetime.

## חיים אישיים
ב-1998 התחתנה לומברד עם ג'ון סטיבן ממנו התגרשה. לבני הזוג נולדו שני ילדים אלחנדרו ורפאלה. היא נשואה לאלחנדרו סול.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1970
קטגוריה:בריטים שנולדו ב-1970
סטפ אפ 5

**סטפ אפ 5: הכל הולך** (באנגלית: **Step Up All In**) הוא סרט אמריקאי שבוים על ידי Trish Sie. זהו הסרט החמישי והאחרון מבין סדרת הסרטים "סטפ אפ". הסרט ממשיך במקום שנגמר הסרט 4.

הסרט יצא לאקרנים ביולי 2014, ובארץ יצא לאקרנים באוגוסט 2014.

## עלילה
שון וחבורתו נמצאים בלוס אנג'לס אחרי שקיבלו
מנייקי חוזה לרקוד בשבילם. לאחר שנגמר להם החוזה החבורה ממשיכה ללכת לאודישנים בלי סוף
עד שאנדי והחבורה מציעה לחזור למיאמי ושון אינו מוותר ונשאר בלוס אנג'לס עד שהוא מוצא דרך לחזור למסך בתוכנית ששמה "המערבולת" שמתקיימת בלס וגאס שון צריך לאחד קבוצה לכן יוצר קשר עם "מוס" שביחד הם מביאים את כול הרקדנים שהיו בכול הסרטים הקודמים בשם אלמנטריקס .
במערבולת שון מגלה שדה מוב מתחרים גם הם התחרות אשר יוצרת סוג של לחץ ומתח ביניהם.
בתחרות שתי הקבוצות מעפילות לחצי הגמר עד שהם נלחמות אחד מול השני לבסוף אלמנטריקס מנצחים למרות הרמאות שלפני הגמר מגלה הקבוצה שהתוכנית מכורה לקבוצה אחרת "דה כגריים נייט" אשר תכננה מהתחלה להיות המנצחת.
אחרי השמועה שהרעידה את כולם שון מאחד את שתי הקבוצות. לקבוצה אחת גדולה שנלחמות ביחד בגמר הגדול.

## שחקנים
* **שון** (ראיין גוזמן):
* **אנדי ווסט** (בריאנה אביגן):
* **רוברט אלכסנדר (מוס)** (אדם סבאני):
* **אדי** (מישה גבריאל המילטון):
* **קמיל ג'ייג**' (אליסון סטונר):
* **ג'ני קידו** (מארי קודה):
* **''"שיער**"* ([[כריסטופר סקוט)]]:
* *'ג'ייסון הארדלרסון** ([[סטיבן בוס]]):
* **ולאד** ([[צ'אד סמית]]):
* **מרטין סנטיאגו** ([[מרטין לומבארד]]):
* **מרקוס סנטיאגו** ([[פאקונדו לומבארד]]):
* **אנה** ([[קארין קונובל]]):
* **אלכסה ברווה** ([[איזבלה מיקו]]):
* **חספר''' (סטפן ג'ונאס):

## קישורים חיצוניים
* 

* "סטפ אפ 5", באתר TCM

## הערות שוליים

קטגוריה:סטפ אפ
קטגוריה:סרטי 2014
קטגוריה:סרטים מוזיקליים
קטגוריה:סרטים באנגלית
קטגוריה:סרטי המשך אמריקאיים
קטגוריה:סרטי דרמה רומנטית אמריקאיים